De dødes natt

De dødes natt (Die Nacht der Toten) er et symfonisk dikt av komponisten Hjalmar Borgström.

De dødes natt, opus 16, har undertittelen «Symfonisk Digtning for klaver, strykeorkester, trompet og tam-tam». Stykket ble fullført i 1905 og ble uroppført i Berlin samme år. Det finnes ingen kilder som sier at verket noen gang har blitt framført i Norge. I 2010 ble De dødes natt spilt inn på CD av dirigenten Terje Boye Hansen, pianisten Nils Anders Mortensen og Norrlandsoperans Symfoniorkester på plateselskapet Simax. 

De dødes natt bygger på en eventyraktig tekst som komponisten Hjalmar Borgstrøm trolig har forfattet selv. Handlingen foregår om natten på en kirkegård. Musikken og tematikken kan minne om både Franz Liszts pianokonsert Totentanz, og særlig Camille Saint-Saëns' Danse Macabre.

Kilder
Hjalmar Borgstrøm: Sjelen, døden og musikken av Erling E. Gulbrandsen (programkommentarer i plateomslaget til ovenfor nevnte CD).

Kategori:Komposisjoner av Hjalmar Borgström
Kategori:Orkesterverk
Kategori:Programmusikk
Kategori:Uroppføringer av musikk i 1905